GENเปิดตัวรายใหญ่หนุนเพิ่มทุน6สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — GEN เปิดตัวนักลงทุน จ่อซื้อหุ้นเพิ่มทุน 6 สตางค์ CEN ไม่พลิกโผ ขณะที่ “สุมาลี อ่องจริต” ร่วมวงซื้อ
นางวิสัจจา คชเสนา ผู้อำนวยการฝ่ายบัญชีและการเงิน บริษัท เจนเนอรัล เอนจิเนียริ่ง (GEN) เปิดเผยว่า กลุ่มบุคคล 9 รายที่คาดว่าจะซื้อหุ้นเพิ่มทุนเฉพาะเจาะจง (พีพี) ราคาหุ้นละ 0.06 บาท ซึ่งเหลือจากการใช้สิทธิของผู้ถือหุ้นเดิม 
นักลงทุนที่จะเข้ามาใหม่ประกอบด้วย บริษัท แคปปิทอล เอ็นจิเนียริ่ง เน็ตเวิร์ค (CEN) Mr.Huang Chun Shane, Mr.Lai Khun Jung, Ms.Yen Hui Sheng, Ms.Shang Jee Lin นางจี้เจิน แซ่จาง นายประทีป อิทธิเมฆินทร์ นางสุมาลี อ่องจริต และนางวรรณศิริ ศรีวราธนบูลย์ 
ทั้งนี้ GEN ได้เพิ่มทุนจดทะเบียนเสนอขายผู้ถือหุ้นเดิมสัดส่วน 1 หุ้นเดิมต่อ 3 หุ้นใหม่ ราคาขายหุ้นละ 0.06 บาท โดยให้ผู้ถือหุ้นเดิมใช้สิทธิซื้อก่อน หากมีหุ้นเหลือจึงเสนอขายกลุ่มนักลงทุนข้างต้น 
สำหรับบริษัท CEN เป็นไปตามคาดการณ์ที่จะเข้ามาร่วมถือหุ้นใน GEN เนื่องจากทั้ง GEN และ CEN สามารถทำธุรกิจที่เกื้อหนุนกันได้ โดย CEN มีบริษัท ระยองไวร์ อินดัสตรีส์ บริษัทลูกซึ่งผลิตและจำหน่ายลวดเหล็กแรงดึงสูงชนิดเส้น สามารถใช้เป็นส่วนประกอบการผลิตพื้นแผ่นคอนกรีตของ GEN ได้ 
ขณะที่นางสุมาลี นักลงทุนรายใหญ่หลายบริษัทในตลาดหุ้น ไม่อยู่ในคาดการณ์เข้าซื้อหุ้นครั้งนี้ โดยก่อนหน้านี้นางสุมาลีเข้าไปซื้อหุ้นบริษัท ไทยพร็อพเพอร์ตี้ (TPROP) หรือรัตนะการเคหะเดิม สัดส่วน 9.86% เป็นเงินลงทุนจำนวนมากถึง 92.8 ล้านบาท